यूनिवर्सिटी में १९०४ शिक्षकों के पद होगी नियुक्ति
रांची : राज्य के पांचों विश्वविद्यालयों में शिक्षकों के १९०४ पदों पर नियुक्ति की जाएगी। इसमें असिस्टेंट प्रोफेसर, एसोसिएट प्रोफेसर, प्रोफेसर और प्रिंसिपल के पद शामिल है। इन पदों पर नियुक्ति झारखंड लोक सेवा आयोग के माध्यम से की जाएगी। नियुक्ति-प्रोन्नति में आ रही बाधा को दूर करने के लिए झारखंड विवि अधिनियम-२००० का संशोधन कर लिया गया है। रिक्त पदों का रोस्टर क्लियर करने के लिए विश्वविद्यालयों का निर्देश दिया गया है। इसमें ४९ अंगीभूत कॉलेज के प्रिंसिपल के पद भी शामिल है। नियुक्ति नियमावली नहीं बनने के कारण झारखंड लोक सेवा आयोग के माध्यम से इस के लिए नियुक्ति नहीं हो रही थी। राजभवन ने १५ जनवरी तक विभागीय अधिकारियों व विवि प्रशासन को रिक्त पदों की अधियाचना जेपीएससी को भेज देने का निर्देश दिया है। इसी प्रकार विश्वविद्यालय मुख्यालय और कॉलेज में कर्मियों की नियुक्ति झारखंड कर्मचारी चयन आयोग (जेएसएससी) से की जाएगी। गौरतलब है कि कर्मचारियों के ५० प्रतिशत रिक्त हैं। इसका सीधा असर कार्य पर पड़ रहा है।
hin_Deva hin_Deva